|  |  |  |  |  |
| --- | --- | --- | --- | --- |
|  | Hrvatsko društvo za primijenjenu lingvistikuCroatian Applied Linguistics SocietyKroatische Gesellschaft für Angewandte LinguistikAssociation croate de linguistique appliquéeAssociazione Croata di linguistica applicata |  | Centar za jezična istraživanja,Sveučilište u RijeciFilozofski fakultet u RijeciCenter for Language Research,Faculty of Humanities and Social Sciences, Rijeka |  |
| **3. simpozij SCIMETH**2. svibnja 2018. Filozofski fakultet, Sveučilišna avenija 4, HR-51000 Rijeka |

**PRVA OBAVIJEST**

Centar za jezična istraživanja (CJI) Filozofskoga fakulteta u Rijeci u suradnji s Hrvatskim društvom za primijenjenu lingvistiku (Regionalni aktiv HDPL-a Rijeka) organizira 2. svibnja 2018. znanstveni simpozij **SCIMETH – Etička pitanja u suvremenim lingvističkim istraživanjima** kao pretkonferencijski događaj u sklopu 32. međunarodnoga znanstvenoga skupa Hrvatskoga društva za primijenjenu lingvistiku, koji će se održati od 3. do 5. svibnja 2018. godine na Filozofskome fakultetu u Rijeci.

Simpozij okuplja sve znanstvenike, a posebice doktorande i poslijedoktorande u bilo kojoj grani filologije, koji su zainteresirani za nove spoznaje o etičkim izazovima u lingvističkim istraživanjima i/ili su i sami u svome radu bili suočeni s nekom etičkom dvojbom. Također, kao slušači dobrodošli su i studenti diplomskih studija.

POZVANA PREDAVANJA

**Kristina Cergol Kovačević**, Sveučilište u Zagrebu,

*Etika istraživanja u primijenjenoj lingvistici: što, zašto i kako?*

**Zvjezdana Vrzić**, Sveučilište u Rijeci – Sveučilište u New Yorku (SAD)

*Pitanja etičnosti u jezičnim istraživanjima na terenu i nakon njega*

U prvome dijelu simpozija bit će održana dva pozvana predavanja u prijepodnevnim satima, a u poslijepodnevnim će se satima održati okrugli stol *Etička pitanja u suvremenim lingvističkim istraživanjima* na kojemu sudionici mogu sudjelovati kao slušači ili izlagači. Izlagači će ukratko predstaviti izazov na koji su naišli u svom istraživanju a koji se tiče etike. U okviru okrugloga stola imat će priliku znanstveno se konzultirati o prednostima i nedostacima mogućih rješenja.

Brojni su izazovi u području koje je posebno zanimljivo ne samo doktorandima i poslijedoktorandima nego i svim drugim znanstvenicima, koji se nerijetko susreću s raznovrsnim etičkim izazovima kao istraživači ili pak s potrebom procjenjivanja rješenja takvih pitanja kao recenzenti znanstvenih radova ili znanstvenih projekata.

Za sudjelovanje na simpoziju, kao izlagač ili kao slušač, potrebno je prijaviti se slanjem popunjene [prijavnice](#Prijavnica) na adresu avlastelic@uniri.hr **do 10. travnja 2018.**

Sudionici koji se prijave **kao izlagači** bit će zamoljeni da pripreme kratak osvrt na etički izazov na koji su naišli osobno ili s kojim su posredno upoznati, o čemu će dobiti podrobne upute odmah po dostavljenoj prijavnici.

Svi sudionici simpozija dobit će potvrdu o sudjelovanju na temelju koje će na svojim matičnim ustanovama moći zatražiti dodjelu ECTS-bodova.

Kotizaciju u iznosu od 120 kn potrebno je uplatiti najkasnije **do 20. travnja 2018. godine.** Potvrdu o uplati potrebno je predočiti prilikom registracije sudionika. Na simpoziju neće biti moguće platiti kotizaciju.

Za uplatu je potrebno upotrijebiti sljedeće podatke:

PRIMATELJ: **Filozofski fakultet, Sveučilišna avenija 4, HR-51000 Rijeka**

IBAN: **HR9123600001101536455**

POZIV NA BROJ: **OIB-16**

OPIS: **SCIMETH ime i prezime sudionika**

Obrazac za prijavu te sve dodatne informacije o **3. simpoziju SCIMETH – Etička pitanja u suvremenim lingvističkim istraživanjima** nalaze se na mrežnim stranicama Hrvatskoga društva za primijenjenu lingvistiku [www.hdpl.hr](http://www.hdpl.hr) i Centra za jezična istraživanja [www.cji.uniri.hr](http://www.cji.uniri.hr).

ČLANOVI ORGANIZACIJSKOGA ODBORA:

Mihaela Matešić, predsjednica Hrvatskoga društva za primijenjenu lingvistiku

Zvjezdana Vrzić, voditeljica Centra za jezična istraživanja

Anastazija Vlastelić, Regionalni aktiv HDPL-a Rijeka, predsjednica Organizacijskoga odbora

Anita Memišević, tajnica Hrvatskoga društva za primijenjenu lingvistiku

Borana Morić-Mohorovičić, Regionalni aktiv HDPL-a Rijeka, potpredsjednica Organizacijskoga odbora

Diana Stolac, Regionalni aktiv HDPL-a Rijeka

Benedikt Perak, Centar za jezična istraživanja

Ivana Lalli Paćelat, Regionalni aktiv HDPL-a Pula

Cecilija Jurčić Katunar, Centar za jezična istraživanja

Mirjana Borucinsky, Regionalni aktiv HDPL-a Rijeka

Jakob Patekar, Regionalni aktiv HDPL-a Rijeka

Mateja Fumić, Regionalni aktiv HDPL-a Rijeka

|  |
| --- |
| **3. simpozij SCIMETH*****Etička pitanja u suvremenim lingvističkim istraživanjima***Prijavnica |
|  |
| **Sudionik/sudionica** |
| Ime i prezime: |  |
| Zvanje: |  |
| E-adresa: |  |
| OIB: |  |
| Telefon ili mobitel: |  |
|  |
| **Ustanova zaposlenja ili studija** |
| Zaposlen/a pri (naziv ustanove): |  |
| Student/ica pri (naziv ustanove): |  |
|  |
| **Vrsta sudjelovanja na simpoziju** |
| Molimo podcrtati i podebljati odabranu kategoriju: | izlagač/izlagačica | slušač/slušačica |
|  |
| **Za izlagače** |
| Molimo da navedete temu koju želite izložiti |  |